מנולו קרדונה

מנואל ג'וליאן קרדונה מולאנו (בספרדית: Manuel Julián Cardona Molano; נולד ב-25 באפריל 1977) הוא שחקן קולומביאני.

ביוגרפיה
קרדונה נולד בפופאיאן (אנ'), בירת מחוז קאוקה שבקולומביה וגדל בסנטיאגו דה קאלי. יש לו שלושה אחים ואחות אחת, ביניהם מפיק הקולנוע והטלוויזיה, חואנצ׳ו קרדונה. 

אמו של מנולו, ננסי מולאנו, היא פסיכולוגית, סוחרת ואסטרולוגית. אביו, אנריקה חבייר קרדונה מרין, הקדיש את חייו לפוליטיקה, והיה ראש עיריית פופאיאן, הוא נפטר בינואר 2022. 

בגיל שבע העניקה לו משפחתו את השם "מנולו" ככינוי, אשר ישמש מאוחר יותר כשמו כשחקן. כאשר סיים את לימודי התיכון שלו, עבר לספרד שם למד מימון ויחסים בין-לאומיים באוניברסיטה הבינלאומית של קטלוניה (אנ') בברצלונה אך כעבור זמן קצר חזר למולדתו והתיישב בבוגוטה.

 קריירה 
בשנת 1995, הוא החל את קריירת המשחק שלו בסדרת טלוויזיה קולומביאנית פופולרית בשם "Padres e Hijos", בה כיכב במשך שלוש שנים. בשנת 1998 הוא זכה בתפקיד הראשי הראשון שלו באופרת הסבון "Carolina Barrantes". שנה לאחר מכן הוא התבלט עוד יותר בזכות תפקידו באופרת הסבון המצליחה "¿Por qué Diablos?", על צעיר שהופך להיות חלק מארגון סמים כדי שיוכל לנקום את מות חברו. 

בשנת 2001 כיכב בטלנובלה "Amor a Mil" בתור ג'ון הקטור אפנדור. 

בשנת 2003 שיחק באופרת הסבון המקסיקנית הראשונה שלו, "Ladrón de Corazones", בה גילם את גוסטבו ולסקו, אדם שחוזר למולדתו לאחר עשר שנים כדי לנקום את מות אביו ולנקות את שמו. הוא ידוע גם בתפקידו כסבסטיאן בטלנובלה המקסיקנית "גיטאנה". 

בשנת 2005 שיחק בסרט "Rosario Tijeras", הופעת הבכורה של קרדונה על המסך הגדול. הסרט התבסס על ספרו של חורחה פרנקו באותו השם. בהמשך אותה שנה שיחק קרדונה בסרט "La mujer de mi hermano" עם ברברה מורי וכריסטיאן מאייר. 

בשנת 2006 סיים לצלם את הסרט המקסיקני "Al Acecho del Leopardo" עם הבמאי אנריקה רנטריה אשר יצא לאקרנים רק חמש שנים לאחר מכן.

לאחר שנתיים של היעדרות, קרדונה חזר לעבוד אצל טלמונדו וארגוס בהפקת אופרת הסבון "טלמונדו מרינה".

ב-27 בספטמבר 2007 הוענק לקרדונה "פרס הגאווה הלטיני" במרכז האירועים Back Bay בבוסטון. הפרס מכבד את הישגיהם של היספנים באזורים שונים והוא הפקה של מגזין הגאווה הלטיני. קרדונה הופיע בסרט של דיסני "הצ'יוואווה מבוורלי הילס" משנת 2008.

בשנת 2009 שיחק בסרט הדרמה הפרואני "נגד הזרם" של הבמאי חאבייר פואנטס-לאון. 

בשנת 2011 כיכב בסרט הפשע הקולומביאני "The Snitch Cartel" של הבמאי קרלוס מורנו לצדו של טום סייזמור.

בשנת 2013 שיחק בסרט הטלוויזיוני "הסידור" של רשת הטלוויזיה האמריקאית USA Network. 

בשנת 2014 שיחק בסרט הדרמה האמריקאי "חובשת קרבית" בדמותו של לואיס. 

בשנים 2016–2017 כיכב במשך שתי עונות של סדרת הדרמה המקסיקנית "La Hermandad" בדמותו של חוליו קזינסקי, פסיכיאטר יוקרתי מהבירה שהופך לאלכוהוליסט לאחר המוות האלים של אשתו ובתו. 

החל משנת 2021 הוא מככב בסדרה "מי הרג את שרה?" בנטפליקס כדמות הראשית "אלכס גוזמן". באותה שנה שיחק בסרט המוזיקלי המקסיקני "El rey de todo el mundo" לצדו של מנואל גרסיה-רולפו ושיחק בסרט הדרמה הפנמי "כיכר הקתדרלה" שביים וכתב הישראלי לשעבר אבנר בנאים. 

בשנת 2022 כיכב בסדרה האמריקאית "Now and Then" שיצר גידי רף עבור "אפל TV פלוס"; בגילומו של מרקוס הררו. 

בשנת 2023 כיכב וביים את דרמת המותחן המקסיקנית "Uno para morir" שם גילם את פבלו וגה, אחד משבעה אנשים שנחטפו ופתאום מוצאים את עצמם חלק ממשחק קטלני. 

בשנת 2025 שיחק בסדרת המתח של נטפליקס, "מדוזה" בתור הבלש דנג'ר קרמלו. 

 חיים אישיים 
בשנת 2012 נישא לולריה סנטוס, אחיינתו של חואן מנואל סנטוס, נשיא קולומביה לשעבר וחתן פרס נובל לשלום. יש להם שני ילדים יחד.

 פילמוגרפיה 

 קולנוע 
+שנהסרטתפקידהערות2005Rosario TijerasאמיליוLa mujer de mi hermanoגונסלו2008הצ'יוואווה מבוורלי הילססם קורטז2009נגד הזרם (אנ')סנטיאגו2011Al Acecho del LeopardoאדוארדוLa última muerteדייוויד טאפיהEl cartel de los saposמרטין גונזלסגם מפיק2012גבול פרוץ (אנ')רוברטוRestosלואיס2014חובשת קרבית (אנ')לואיסLove Film Festivalאדריאן2015Corazón de Leónאדגרגם מפיק2016Machoלה קארן2018המחברת של שרה (אנ')סרג'יו2020Amalgamaד"ר חוסה מריה צ'מה גומזגם מפיק2021Guerra de likesאיווןכיכר הקתדרלה (אנ')דיאגוEl rey de todo el mundoאנדרס2022לא רעים בכללמר זאבדיבוב בגרסה הלטינית2023Uno para morirפבלו וגהגם במאי מה אתה באמת רוצהתומאסגם מפיקA cielo abiertoפרננדו וילההזמנה קטלניתקארי2025La montaña del silencioמנולו2026Pacíficoאבר

 טלוויזיה 
+שנהסדרהתפקידהערות1995–1997Padres e hijos ניקולס פרנקוטלנובלה1998–1999Carolina Barrantesדייוויד מולינה סוארזתפקיד ראשי; 166 פרקים1999–2000¿Por qué diablos?חואן "דיאבלו" קנטורתפקיד ראשי; 126 פרקים2001Amor a milג'ון הקטור אפנדורתפקיד ראשי; 124 פרקים2003Ladrón de corazonesגוסטבו ולאסקותפקיד ראשי; 141 פרקים2004–2005Gitanasסבסטיאן דומינגזתפקיד ראשי; 162 פרקים2006–2007מרינה (אנ')ריקרדו אלרקון מורלסתפקיד ראשי; 170 פרקים2008Tiempo final פבלופרק: "La entrega"El cartel de los sapos oמרטין גונזלס57 פרקים2009Sin tetas no hay paraísoמרטין לה רוקהתפקיד ראשי (עונה 3); 15 פרקים2011–2012Aquele Beijoחואן דיאז152 פרקים2013פרשיות סמויותתאו בראגה6 פרקיםממלכה תומאס2 פרקיםThe Arrangementאנדרס גרסיה ורגאססרט טלוויזיה של USA2014Palabra de ladrónהרנן לופז מנדוזהתפקיד ראשי; 13 פרקים2015–2016נרקוסאדוארדו סנדובל10 פרקים2016–20172091 (אנ')פראןתפקיד ראשי; 12 פרקיםLa Hermandadחוליו קזינסקי תפקיד ראשי (2 עונות); 25 פרקים2018Rubirosaפורפיריו רובירוסה (אנ')תפקיד ראשי; 12 פרקים
גם מפיק2018–2019María Magdalenaישותפקיד ראשי; 60 פרקים2021–2022מי הרג את שרה?אלחנדרו "אלכס" גוזמן סלדיברתפקיד ראשי (3 עונות); 25 פרקים2022Now and Thenמרקוס הררו8 פרקים2025מדוזה דנג'ר קרמלותפקיד ראשי; 12 פרקיםTBAMemorias de un sinvergüenzaפרנסיסקו וליאנטהסדרה עתידית

קישורים חיצוניים



קטגוריה:שחקני קולנוע וטלוויזיה קולומביאנים
קטגוריה:קולומביאנים שנולדו ב-1977